Με τον αστερίσκο ότι θα παραμείνει δυναμικό και θα εμπλουτίζεται μέχρι και την τελευταία ημέρα της διεξαγωγής του, ανακοινώθηκε στην ιστοσελίδα <https://summerschool.ac.uoi.gr/> το επίσημο πρόγραμμα του 8ου Διεθνούς Θερινού Πανεπιστημίου «Ελληνική Γλώσσα, Πολιτισμός και ΜΜΕ» που θα διεξαχθεί στο Καστελλόριζο, από 10-15 Ιουλίου. Το πρόγραμμα οργανώνεται από το Εργαστήριο Μελέτης Κοινωνικών Θεμάτων, Μέσων Ενημέρωσης και Εκπαίδευσης του Παιδαγωγικού Τμήματος Νηπιαγωγών της Σχολής Επιστημών Αγωγής του Πανεπιστημίου Ιωαννίνων, σε συνεργασία μετο Πρόγραμμα Νεοελληνικών Σπουδών του Τμήματος Μέσων Μαζικής Ενημέρωσης, Επικοινωνίας, Καλών Τεχνών, Γλωσσών και Λογοτεχνίας της Σχολής Ανθρωπιστικών Σπουδών του Macquarie Universityκαι την υποστήριξη του Ιδρύματος Macquarie GreekStudiesFoundation, στο Σίδνεϊ της Αυστραλίας, και με τη συμμετοχήτου Κύκλου Ακαδημαϊκών της Βοστώνης καιτων BostonUniversityPhilhellenesτης Βοστώνης. Τελεί **υπό την αιγίδα και τη στήριξη της** Γενικής Γραμματείας Απόδημου Ελληνισμού και Δημόσιας Διπλωματίας του Υπουργείου Εξωτερικών, καθώς και υπό την αιγίδα του Δήμου Μεγίστης.

Η διοργάνωση σχεδιάζεται λαμβάνοντας σοβαρά υπόψη τα υγειονομικά μέτρα για την πανδημία, τα οποία και (παρ)ακολουθεί αυστηρά. Το 8ο Διεθνές Θερινό Πανεπιστήμιο φέρει φέτος τον ειδικότερο τίτλο:Ακριτικοί τόποι, γλώσσα και πολιτισμός.

Στο πρόγραμμα συμμετέχουν πανεπιστημιακοί και ερευνητές από 24 Πανεπιστήμια, στην Ελλάδα και το εξωτερικό και συγκεκριμένα από το HarvardUniversity, BostonUniversity, RioDeJaneiroUniversity, MacquarieUniversity, MerrimackCollege Μασαχουσέτης, OceanCountyCollege, NJ, ImperialCollege, Université de Toulouse 2 – Jean Jaurès, Université Paul-Valéry Montpellier, Πανεπιστήμιο της Γρανάδας, Ανοιχτό Πανεπιστήμιο Κύπρουκ.ά. Από την πλευρά των ελληνικών ΑΕΙ, συμμετέχουν ακαδημαϊκοί και ερευνητές από τα Εθνικό Καποδιστριακό Πανεπιστήμιο Αθηνών, τα Πανεπιστήμια Ιωαννίνων, Αριστοτέλειο, Ελληνικό Ανοικτό Πανεπιστήμιο, Αιγαίου, Χαροκόπειο, Πατρών, Πάντειο Πανεπιστήμιο, Κρήτης, Δυτικής Μακεδονίας, Δημοκρίτειο Θράκης, Θεσσαλίας, Πελοποννήσου. Σημαντική είναι η παρουσία ερευνητών από την Ακαδημία Αθηνών, το StudyinGreece, ΑdvancedMediaInstitute, AmericanBureauofShipping κ.ά.

Το πρόγραμμα, πέραν των εντατικών καθημερινών σεμιναριακών μαθημάτων, διαλέξεων και εργαστηρίων, περιλαμβάνει κατάθεση στεφάνου ελιάς στον τάφο της Κυράς της Ρω, Δέσποινας Αχλαδιώτη στη βραχονησίδα της Ρω, αφηγήσεις για το Καστελλόριζο από τους γέροντες και τις γερόντισσες του νησιού, συναυλία με τον Δημήτρη Ζερβουδάκη, αφιέρωμα στα ακριτικά μέσα ενημέρωσης, τιμητικό αφιέρωμα στους Έλληνες πιλότους, συναντήσεις με τους ψαράδες του νησιού, αλλά και γνωριμία με τη γαστρονομική παράδοση, επίσκεψη στα σημεία όπου γυρίστηκε η ιταλική κινηματογραφική ταινίας Mediterraneo η οποία κέρδισε το [Όσκαρ καλύτερης ξενόγλωσσης ταινίας](https://el.wikipedia.org/wiki/%CE%8C%CF%83%CE%BA%CE%B1%CF%81_%CE%9A%CE%B1%CE%BB%CF%8D%CF%84%CE%B5%CF%81%CE%B7%CF%82_%CE%9E%CE%B5%CE%BD%CF%8C%CE%B3%CE%BB%CF%89%CF%83%CF%83%CE%B7%CF%82_%CE%A4%CE%B1%CE%B9%CE%BD%CE%AF%CE%B1%CF%82) το 1991, κ.ά.

Οι εργασίες του 8ου Διεθνούς Θερινού Πανεπιστημίου θα μεταδίδονται στην Ελλάδα και στην ομογένεια από τον βραβευμένο διαδικτυακό ραδιοφωνικό σταθμό NGradio.

### Τη διοργάνωση υποστηρίζει από το ξεκίνημά της ως χορηγός επικοινωνίας η ΕΡΤ, ΕΡΤ 2, ΕΡΤ3, ΕΡΤ WORLD, το Πρώτο Πρόγραμμα 105,8 και η Φωνή της Ελλάδας, καθώς και το Κανάλι της Βουλής. Χορηγοί επικοινωνίας είναι επίσης o Όμιλος Real (REALNEWS, Real.gr, RealFm 97.8), το CNNGREECE, οι εφημερίδες TheGreekHerald/Ελληνικός Κήρυκας στο Σίδνεϊ, η εφημερίδα ΝΕΟΣ ΚΟΣΜΟΣ στη Μελβούρνη και ο ραδιοφωνικός σταθμός 2mmRadio 1665, Sydney, Darwin, Wollongong. Τη δράση υποστηρίζουν και μία σειρά άλλων φορέων.

Πληροφορίες και υποβολή βιογραφικών/αιτήσεων εγγραφών:

Νικολέττα Τσιτσανούδη – Μαλλίδη,

nitsi@uoi.gr και στην ιστοσελίδα [https://summerschool.ac.uoi.gr](https://l.facebook.com/l.php?u=https%3A%2F%2Fsummerschool.ac.uoi.gr%2F%3Ffbclid%3DIwAR3n0joR73RTCdv5lsGKKToWE4SG_ICj5SS4TsejKQLgE9sIWLnSirum74g&h=AT0UetDmJqu39QvGgySFg5pxEv_OxReJJvXeim6hy_QQa0W4DcF36gbobeXceS39GdQ4sxOd4kDI3OZmaQ-yCS_8cXtg7HcN-BYIdsmSoqOVxp4Or83scEFyXsNPW4QILTxHrvi4aTA7I20g-Dr2AQ)

fb: ΕΡΓΑΣΤΗΡΙΟ ΜΕΛΕΤΗΣ ΚΟΙΝΩΝΙΚΩΝ ΘΕΜΑΤΩΝ, ΜΜΕ ΚΑΙ ΕΚΠΑΙΔΕΥΣΗΣ Παιδαγωγικού Τμήματος Νηπιαγωγών Πανεπιστημίου Ιωαννίνων, 8ο Διεθνές Θερινό Πανεπιστήμιο, NikolettaTsitsanoudisMallidis, Όμιλος Αποφοίτων Διεθνούς Θερινού Πανεπιστημίου.

**………………………………………………………………………………………………………………………………………………………….**